ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 36/2550เรื่อง การผ่อนผันเกี่ยวกับการแก้ไขเพิ่มเติมโครงการและ การคิดค่าธรรมเนียมการจัดการ อาศัยอํานาจตามความในข้อ 12 วรรคหนึ่ง และข้อ 18(2) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 และข้อ 18(6) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 1/2550 เรื่อง หลักเกณฑ์ เงื่อนไข และวิธีการจัดตั้งและจัดการกองทุน (ฉบับที่ 4) ลงวันที่ 24 เมษายน พ.ศ. 2550 สํานักงานออกข้อกําหนดไว้ดังต่อไปนี้ข้อ ๑ ในประกาศนี้ "กองทุนรวมหน่วยลงทุน" หมายความว่า กองทุนรวมหน่วยลงทุนตามที่กําหนดในข้อ 4(2)(ก) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 และที่แก้ไขเพิ่มเติม ซึ่งจดทะเบียนจัดตั้งเป็นกองทุนรวมก่อนวันที่ 16 สิงหาคม พ.ศ. 2549 "โครงการ" หมายความว่า โครงการจัดการกองทุนรวม "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมข้อ ๒ มิให้นําความในข้อ 25 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 29/2549 เรื่อง การกระทําที่อาจก่อให้เกิดความขัดแย้งทางผลประโยชน์ในการจัดการกองทุนและหลักเกณฑ์ในการป้องกัน ลงวันที่ 19 กรกฎาคม พ.ศ. 2549 มาใช้บังคับกับกองทุนรวมหน่วยลงทุนที่เป็นไปตามเงื่อนไขดังต่อไปนี้ ทั้งนี้ เฉพาะการดําเนินการในส่วนที่เกี่ยวกับการรับผลประโยชน์ตอบแทนจากบุคคลใด ๆ อันเนื่องมาจากการใช้บริการของบุคคลดังกล่าวในการจัดการกองทุน (1) กองทุนรวมหน่วยลงทุนนั้นมีการลงทุนในหน่วยลงทุนของกองทุนรวมต่างประเทศ (2) โครงการหรือหนังสือชี้ชวนของกองทุนรวมหน่วยลงทุนได้เปิดเผยข้อมูลไว้ว่าบริษัทจัดการอาจได้รับเงินค่าตอบแทนจากกองทุนรวมต่างประเทศเนื่องจากการนําเงินของกองทุนรวมดังกล่าวไปลงทุนในหน่วยลงทุนของกองทุนรวมต่างประเทศ (3) บริษัทจัดการได้นําเงินค่าตอบแทนที่ได้รับเนื่องจากการนําเงินของกองทุนรวมหน่วยลงทุนนั้นไปลงทุนในหน่วยลงทุนของกองทุนรวมต่างประเทศ (loyalty fee หรือ rebate) เข้าเป็นทรัพย์สินของกองทุนรวมหน่วยลงทุน หากบริษัทจัดการได้ดําเนินการตามวรรคหนึ่งแล้ว ให้บริษัทจัดการคิดค่าธรรมเนียมการจัดการ (management fee) ได้ตามหลักเกณฑ์ดังต่อไปนี้ (1) กรณีที่โครงการหรือหนังสือชี้ชวนของกองทุนรวมหน่วยลงทุนนั้นระบุว่าบริษัทจัดการจะไม่คิดค่าธรรมเนียมการจัดการ ให้บริษัทจัดการคิดค่าธรรมเนียมการจัดการได้ ไม่เกินกว่าอัตราที่บริษัทจัดการจะได้รับเป็นค่าตอบแทนจากกองทุนรวมต่างประเทศ (2) กรณีที่โครงการหรือหนังสือชี้ชวนของกองทุนรวมหน่วยลงทุนนั้นระบุว่าบริษัทจัดการจะคิดค่าธรรมเนียมการจัดการด้วย ให้บริษัทจัดการคิดค่าธรรมเนียมการจัดการได้ไม่เกินกว่าผลรวมของอัตราค่าธรรมเนียมที่ระบุไว้ดังกล่าวและอัตราที่ได้รับเป็นค่าตอบแทนจากกองทุนรวมต่างประเทศ ทั้งนี้ ให้ถือว่าข้อมูลที่บริษัทจัดการเปิดเผยเกี่ยวกับการรับเงินค่าตอบแทนจากกองทุนรวมต่างประเทศที่ปรากฏในโครงการหรือหนังสือชี้ชวนตามวรรคหนึ่ง (2) เป็นข้อมูลเกี่ยวกับการคิดค่าธรรมเนียมการจัดการตามที่กําหนดไว้ในข้อ 76 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549ข้อ ๓ ให้บริษัทจัดการเปิดเผยข้อมูลเกี่ยวกับการคิดค่าธรรมเนียมการจัดการตามข้อ 2 วรรคสอง และที่มาของการคิดค่าธรรมเนียมดังกล่าวซึ่งสืบเนื่องจากการดําเนินการตามข้อ 2 วรรคหนึ่ง (3) ตามวิธีการดังต่อไปนี้ (1) แจ้งให้ผู้ถือหน่วยลงทุนของกองทุนรวมหน่วยลงทุนดังกล่าวทราบเป็นลายลักษณ์อักษรภายในโอกาสแรกที่สามารถกระทําได้ และ (2) ระบุไว้ในรายงานทุกรอบระยะเวลาหกเดือน และรายงานรอบปีบัญชี ของกองทุนรวมหน่วยลงทุนนั้น ทั้งนี้ ในส่วนที่เกี่ยวกับแบบแสดงค่าใช้จ่ายที่เรียกเก็บจากกองทุน ข้อ ๔ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2550 เป็นต้นไปผู้มีอํานาจลงนาม - ประกาศ ณ วันที่ 13 ธันวาคม พ.ศ. 2550 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากในการลงทุนในหน่วยลงทุนของกองทุนรวมต่างประเทศเพื่อเป็นทรัพย์สินของกองทุนรวมหน่วยลงทุน บริษัทจัดการบางแห่งมีการรับเงินค่าตอบแทน (loyalty fee หรือ rebate) จากกองทุนรวมต่างประเทศนั้น แทนการเรียกเก็บค่าธรรมเนียมการจัดการ (management fee) จากกองทุนรวมหน่วยลงทุน อย่างไรก็ตาม เมื่อประกาศที่กําหนดหลักเกณฑ์เกี่ยวกับการกระทําที่อาจก่อให้เกิดความขัดแย้งทางผลประโยชน์ใช้บังคับ เป็นผลให้บริษัทจัดการไม่สามารถรับเงินค่าตอบแทนดังกล่าวโดยตรงได้อีกต่อไป ในขณะที่บริษัทจัดการยังคงมีต้นทุนในการบริหารจัดการกองทุนรวมหน่วยลงทุนอยู่ จึงจําเป็นต้องผ่อนผันให้บริษัทจัดการสามารถเรียกเก็บค่าธรรมเนียมการจัดการจากกองทุนรวมหน่วยลงทุนนั้นได้ และถือว่าข้อมูลเกี่ยวกับการรับเงินค่าตอบแทนที่บริษัทจัดการเปิดเผยไว้ในโครงการจัดการกองทุนรวมหรือหนังสือชี้ชวน เป็นข้อมูลเกี่ยวกับการคิดค่าธรรมเนียมการจัดการ